Document ID: 31995R1237

ΚΑΝΟΝΙΣΜΟΣ (ΕΚ) αριθ. 1237/95 ΤΗΣ ΕΠΙΤΡΟΠΗΣ της 31ης Μαΐου 1995 για τη θέσπιση των λεπτομερειών εφαρμογής για το σταθεροποιητή των αποδόσεων που χρησιμοποιούνται κατά τον υπολογισμό των εξισωτικών πληρωμών που αναφέρονται στον κανονισμό (ΕΟΚ) αριθ. 1765/92
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. του Συμβουλίου 1765/92 της 30ής Ιουνίου 1992 για τη θέσπιση καθεστώτος στήριξης των παραγωγών ορισμένων αροτραίων καλλιεργειών (1), , όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 12,
Εκτιμώντας:
ότι, προκείμενου να αποφευχθούν πολύπλοκα σχέδια περιφερειοποίησης, τα οποία οδηγούν σε πραγματικές αποδόσεις, που υπερβαίνουν αισθητά τις κατά παράδοση αποδόσεις, ο κανονισμός (ΕΟΚ) αριθ. 1765/92 προβλέπει την προσαρμογή των εξισωτικών πληρωμών κατά τη διάρκεια της επομένης γεωργικής περιόδου, κατ' αναλογία της υπέρβασης της μέσης κατά παράδοσης απόδοσης, η οποία προκύπτει από το σχέδιο περιφερειοποίησης 1993 7 ότι είναι σκόπιμο να καθοριστεί επακριβώς η διαδικασία που πρέπει να ακολουθείται για τη διαπίστωση των εν λόγω υπερβάσεων και να προσδιοριστούν, κυρίως, οι κατά παράδοση αποδόσεις αναφοράς 7 ότι τα κράτη μέλη κοινοποιούν ένα συνολικό πίνακα στο πλαίσιο του κανονισμού (ΕΟΚ) αριθ. 1664/93 της Επιτροπής της 29ης Ιουνίου 1993 για τον καθορισμό των πληροφοριών που πρέπει να παρέχουν τα κράτη μέλη σχετικά με το καθεστώς στήριξης των παραγωγών ορισμένων αροτραίων καλλιεργειών (2) 7 ότι τα στοιχεία που παριέχονται στους πίνακες αυτούς μπορούν να χρησιμοποιηθούν καταλλήλως για τον υπολογισμό των υπερβάσεων 7 ότι οι εν λόγω αποδόσεις αναφοράς πρέπει να καθορίζονται στο επίπεδο των αποδόσεων που προκύπτουν από σχέδια περιφερειοποίησης που εφαρμόστηκαν το 1993 7 ότι, ως εκ τούτου, δεν είναι δυνατό να καθοριστούν οι αποδόσεις για τα νέα κράτη μέλη 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Κοινής Επιτροπής Διαχείρισης Σιτηρών, Ελαίων και Λιπών καθώς και Ξηρών Ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την εφαρμογή του άρθρου 3 παράγραφος 6 του κανονισμού (ΕΟΚ) αριθ. 1765/92:
- οι καταστάσεις όλων των αιτήσεων ενισχύσεων και των σχετικών αποδόσεων είναι αυτές που ανακοινώνονται από τα κράτη μέλη σύμφωνα με τον κανονισμό (ΕΟΚ) αριθ. 1664/93,
- οι μέσες κατά παράδοση αποδόσεις που προκύπτουν από τα σχέδια περιφερειοποίησης που εφαρμόστηκαν το 1993, είναι αυτές που καθορίζονται στο παράρτημα του παρόντος κανονισμού.
Άρθρο 2
Για τον υπολογισμό της μέσης απόδοσης που προκύπτει από τις αιτήσεις ενίσχυσης για μία συγκεκριμένη περίοδο:
- οι εκτάσεις λαμβάνονται υπόψη αφού εφαρμοσθεί, ενδεχομένως, η κατ' αναλογία μείωση που αναφέρεται στο άρθρο 2 παράγραφος 6 περίπτωση πρώτη του κανονισμού (ΕΟΚ) αριθ. 1765/92 και η μείωση που αναφέρεται στο άρθρο 3 παράγραφος 1 έκτο εδάφιο του εν λόγω κανονισμού,
- οι εκτάσεις που χρησιμοποιούνται για την καλλιέργεια ελαιούχων σπόρων, για την πενταετή παύση της καλλιέργειας που προβλέπεται στον κανονισμό (ΕΟΚ) αριθ. 2328/91 του Συμβουλίου (3) και για αροτραίες καλλιέργειες οι οποίες δηλώνονται ως κτηνοτροφικές εκτάσεις για τις πριμοδοτήσεις των βοοειδών και προβατοειδών, θεωρούνται ότι αντισταθμίζονται βάσει της μέσης απόδοσης σε σιτηρά της περιοχής.
Άρθρο 3
Η Επιτροπή θα προβεί, σύμφωνα με τη διαδικασία που προβλέπεται στο άρθρο 12 του κανονισμού (ΕΟΚ) αριθ. 1765/92, πριν από τις 31 Μαΐου εκάστου έτους σε συγκριτική εξέταση των στοιχείων που αναφέρονται στα άρθρα 1 και 2 του παρόντος κανονισμού και θα καθορίσει τους απαραίτητους διορθωτικούς συντελεστές.
Άρθρο 4
Οι συντελεστές του άρθρου 3 εφαρμόζονται σε όλες τις εξισωτικές πληρωμές του κράτους μέλους ή της περιφέρειας στην οποία βρίσκεται η εν λόγω έκταση, η οποία εκλαμβάνεται ως βάση, με εξαίρεση τα ποσά που αναφέρονται στο άρθρο 4 παράγραφοι 3, 4 και 5 του κανονισμού (ΕΟΚ) αριθ. 1765/92.
Άρθρο 5
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τη γεωργική περίοδο 1994/95.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Μαΐου 1995.

Labels: 17
19
6